google/wiki40b huggingface dataset:
Emblem (Ålesund)

Emblem (også skrevet Emlem og Emleim) er ei bygd i Ålesund. Stedet ligger lengst øst i Ålesund og var før byutvidelsen i 1968 en del av Borgund kommune. Emblem hører i dag til Indre Borgund bydel, som omfatter Humla, Tørla, Vegsund, Blindheim, Myrland, Flisnes og Emblem østover til kommunegrensa. Emblem er egen valgkrets i Ålesund, og valglokalet er i Emblem bedehus.
Røssevollsvatnet på sydsiden av Emblemsfjellet har vært drikkevannskilde for Ålesund by også før Emblem ble en del av byen. Emblemssanden er en populær badeplass her. Stedet har også et aktivt idrettslag, Emblem IL, og et ungdomskor på over 100 medlemmer, ungdomskoret Respons, tilknyttet Emblem bedehus.
Ove Kvangarsnes bor på Emblem.
I/O

I/O (en forkortelse for input/output, det vil si innmatning/utmatning) er innen datateknikk til kommunikasjon mellom et informasjonsbehandlingssystem (for eksempel en datamaskin) og utenomverdenen – muligens et menneske eller et annet informasjonsbehandlingssyste. Input er signalene eller dataene mottatt av systemet og output er mottatte signaler eller data. 
I/O-enheter brukes av en person (eller annet system) for å kommunisere med datamaskinen. F.eks blir datamaskinens tastatur og mus ansett som input-enhetene til en datamaskin. Skjerm og skriver er ansett som output-enheter. Enheter for kommunikasjon mellom datamaskiner, som modem-er og nettverkskort er typisk både input- og output-enheter.
Betegnelsen input- eller output- for enheten avhenger av perspektivet. For eksempel tar mus og tastatur inn fysisk bevegelse som brukeren skaper (output) og oversetter dette til signaler datamaskinen kan forstå. Utmatningen av disse signalene er input for datamaskinen. På liknende måte tar en skjermer og skrivere i mot input som datamaskinen mater ut. De omformer disse signalene til noe mennesker kan tolke.
I datamaskinarkitektur er kombinasjoen av prosessoren og hovedminnet (minnet CPU-en kan lese og skrive til direkte med individuelle instruksjoner) ansett som hjertet til datamaskinen. Fra denne synsvinkelen er overføringen av informasjon fra eller til disse to enhetene, for eksempel til/fra en harddisk ansett som I/O. CPU-en og elektronikken rundt tilbyr minnekartlagt (memory-mapped I/O) som brukes i lavnivås programmering ved implementasjonen av enhetsdrivere.
Programmering på høy-nivå bruker mer abstrakte I/O konsepter. F.eks tilbyr de fleste operativsystem konseptet om en fil. C og C++ programmeringsspråkene og operativsystemer i Unix-familien abstraherer typisk filer og enheter som strømmer (streams) som kan skrives og/eller leses til. Standardbiblioteket til C tilbyr C fil input/output funksjoner for manipulering av strømmer.
Borssele kjernekraftverk

Borssele kjernekraftverk er et kjernekraftverk, og produserer elektrisk kraft i byen Borssele ved kysten i det sørvestlige Nederland. Det ble bygget i årene 1969–1973. Installert maksimal effekt er 515 MW (netto 485 MW), og produksjonen var 3,27 TWh i 2006. Uran til anlegget importeres fra Kasakhstan.
Anlegget er Nederlands eneste atomkraftverk for elektisitetsproduksjon. Levetid har blitt utvidet til 2033, 20 år etter den planlagte nedleggelsen av anlegget som opprinnelig var satt til 2013.
Restmaterialene sendes til Cogema anlegg for gjenvinning av brukt spaltbart fisjonsmateriale i La Hague, Manche, Normandie, Frankrike. En del av avtalen rundt dette er at det radioaktive avfallet (restmaterialer som ikke kan brukes videre) blir sendt tilbake til Nederland, for lagring i COVRA.
The Central Organization for Radioactive Waste (COVRA), også i Borssele, er det nasjonale overflatelageret for alt radioaktivt avfall. Avfallet lagres i et overflateanlegg som egner seg for de neste 100 år.
You Needed Me

«You Needed Me» er en amerikansk sang med melodi og tekst av Randy Goodrum, som beskriver at den handler om «betingelsesløs ufortjent kjærlighet».
Den kanadiske sangeren Anne Murray utgav den på singlen Capitol 457 i 1978. Produsent var Jim Ed Norman. Sangen var hentet fra albumet Let's Keep It That Way.
«You Needed Me» ble kåret til Song of the Year under Academy of Country Music Awards-utdelingen.
I 1979 utgav Kenny Rogers og Dottie West den på deres album Legends.
Anne Murray gjeninnspilte sangen med Shania Twain for Murrays album Anne Murray Duets: Friends & Legends.
Den var med i CBS' såpeserie Guiding Light 1980-81 som temasang for rollefigurene Kelly Nelson og Morgan Richards.

Boyzones versjon

Det irske boybandet Boyzone utgav sangen på CD-singlen Polydor 563 933-2 i 1999. Produsent var Steve Mac. Strykerne var arrangert av Richard Niles.
Det var den andre singlen som var hentet fra albumet By Request. Sangen ble en nummer én-hit på den britiske singlelisten, slo debutsolosinglen til Spice Girl, Geri Halliwell, og overgikk henne med kun 700 solgte eksemplarer. Platen mottok sølvsalgsstatussertifisering for salg av mer en 200 000 solgte eksemplarer i Storbritannia.
Amtsgericht

Amtsgericht er den laveste instans i Tysklands domstolsvesen. Den kan sammenliknes med den norske tingretten. Amtsgericht er første instans i de fleste sivile saker og i straffesaker (Ordentliche Gerichtsbarkeit).
Aurina dida

Utseende

En nokså liten (vingespenn ca. 25 millimeter), brun smyger. Forvingen har noen nokså store, gulaktige flekker.

Utbredelse

Arten er utbredt i det nordlige Sør-Amerika. Artens typelokalitet blir oppgitt som "Elfenbenskysten", men dette er åpenbart galt.
Basti (distrikt)

Demografi

Ved folketellingen i 2011 var det 2 461 056 innbyggere i distriktet, mot 2 084 814 i 2001. Den urbane befolkningen utgjør 5,61 % av befolkningen.
Barn i alderen 0 til 6 år utgjorde 15,13 % i 2011 mot 19,52 % i 2001. Antallet jenter i den alderen per tusen gutter er 938 i 2011.
Arn – Tempelridderen

Handling

Filmen er basert på Arn-trilogien, og omfatter bøkene Veien til Jerusalem og Tempelridderen. Neste film omfatter også Riket ved veiens ende.
Filmen starter med en scene der tempelridderen Arn redder Saladin fra røvere. Deretter hopper filmen tilbake i tid og følger ganske kronologisk hendelsene fra Arns barndom. Arn vokste opp på gården Arnäs, og som barn falt han ned og ble slått bevisstløs. Foreldrene lovet Gud at Arns liv skulle gis til Ham om Arn fikk leve, hvilket han også får. Etter en tid tas han med til klosteret Varnhem, hvor han blir oppdratt og får, i tillegg til vanlig undervisning, opplæring i ulike måter å sloss på, spesielt riding, bueskyting og sverdfekting. Som voksen blir han sendt ut av klosteret og tilbake til familien sin, og han får i løpet av denne tiden et kjærlighetsforhold til Cecilia Algotsdotter, og blir trolovet med henne. Hun blir gravid før de gifter seg, og de blir begge bannlyst, mest fordi han også ble anklaget for å også ha ligget med Cecilias søster Katarina. Han ble sendt til Det hellige land og hun i kloster, begge i en periode på 20 år. Videre vises vekselvis hans opphold i Det Hellige Land, som tempelridder, og hennes periode i kloster. Arn er en god tempelridder, og møter Saladin to ganger. Filmen avsluttes med et slag der Arn leder et angrep mot Saladins store hær med bare noen få tempelriddere (i forhold).
Produktkontrolloven

Lov om kontroll med produkter og forbrukertjenester (produktkontrolloven) av 11. juni 1976, skal forebygge at produkter medfører helseskade, eller miljøforstyrrelse i form av forstyrrelser i økosystemer, forurensning, avfall, eller støy og lignende. Dersom produktet er skadelig innenfor alle bruksområder, bør all produksjon forbys. Hvis det bare er skadelig innenfor enkelte bruksområder eller ved bruk av enkelte grupper, bør det merkes med en advarsel.
Produktkontrolloven har også til formål å forebygge miljøforstyrrelse ved å fremme effektiv bruk av energi i produkter.
Miljødirektoratet har det administrative hovedansvaret for å forvalte og håndheve produktkontrolloven. Loven forvaltes av Miljøverndepartementet og Miljødirektoratet.
Mercedes AMG High Performance Powertrains

Historie

Mario Illien og Paul Morgan grunnla i 1983 selskapet Ilmor Engineering Ltd som en uavhengig britisk produsent av motorer til racerbiler. Selskapets navn ble dannet av de to grunnleggernes etternavn. Selskapet startet opprinnelig med å bygge motorer for det amerikanske Champ Car-mesterskapet med penger fra teameieren og chassisprodusenten Roger Penske. 
I 1991 gikk Ilmor inn i Formel 1 som motorleverandør til Leyton House Racing (tidligere March). I 1992 endret Leyton House navn tilbake til March og fortsatte å bruke Ilmor-motorer. Ilmor leverte samme år også motorer til Tyrrell-teamet. Ilmors gode navn i F1 gjorde at sportsvognteamet Sauber og Mercedes-Benz, som planla å gå inn i Formel 1 sammen, signerte en avtale med Ilmor. Mercedes trakk seg imidlertid fra prosjektet og motorene ble offisielt kalt Ilmor, bare påført «Concept by Mercedes-Benz». Men etter uventet gode prestasjoner i 1993 klarte Sauber å overbevise Mercedes til offisielt å gå inn i F1. I 1994 leverte Ilmor 1993-spesifikasjons motorer til det nye Pacific GP-teamet til Keith Wiggins. Pacific klarte bare å kvalifisere seg syv ganger på 32 forsøk, men motorene ble ikke trukket fram som årsak til den svake prestasjonen.
Daimler-Benz kjøpte i 1993 Chevrolets 25% eierandel i Ilmor. Ilmor ble motorpartner til McLaren i 1995, og de tok sin første seier i Australias Grand Prix 1997. Mika Häkkinen vant førermesterskapet i både 1998 og 1999, og teamet vant konstruktørmesterskapet i 1998.
I 2001 omkom Paul Morgan da han skulle lande sitt veteranfly på Sywell Aerodrome i Northamptonshire. Dette førte til at Daimler AG i 2002 økte sin eierandel til 55% og endret selskapets navn til Mercedes-Ilmor. I 2005 ble Daimler eneeier av Mercedes-Ilmor og selskapet fikk navnet Mercedes-Benz HighPerformanceEngines Ltd. Samtidig ble den lille «Special Projects»-delen av selskapet, som siden 2003 hadde kontrakt på design og bygging av Indy Racing League-motorer for Honda, skilt ut som et eget selskap, eid av Mario Illien og Roger Penske. Det nye selskapet, som er helt uavhengig av Mercedes, har fått tilbake det opprinnelige navnet Ilmor Engineering Ltd.
I 2011 ble navnet endret til det nåværende Mercedes AMG High Performance Powertrains, i tråd med at navnet til Formel 1-teamet Mercedes GP ble endret for å inkludere varemerket Mercedes-AMG.
Vertshus

Brunt vertshus

Brunt vertshus betegner en form for vertshus som har beholdt en opprinnelig stemning. Denne stemningen slås an av en fast kjerne stamgjester og et autentisk interiør. Siden 1800-tallet har vertshusene vært preget av arbeiderklassen, men i takt med at denne er blitt langt mindre enn tidligere, har også vertshusene blitt færre. Dette mønster ser ut til å endre seg, da studerende og unge mennesker er begynt å vise interesse for de brune barene.
Hol (Tjeldsund)

Hol er ei bygd og kommunesenteret i Tjeldsund kommune i Nordland, og ligger nord på Tjeldøya.
Bygda ligger sentralt i kommunen, mellom de to største tettstedene i kommunen, Ramsund på fastlandsiden og Kongsvik på Hinnøysiden. Kommuneadministrasjonen er den største arbeidsgiveren på Hol, men bygda har også landbruk ved siden av noen private firma. På Hol ligger Tjeldsund kirke fra 1863.
Mellom Hov, like ved Hol, og Smiberget ved Sæter på Hinnøysiden er det båtforbindelse.
Lensmann Jakob Andersen (1606–1680 på Hol), som var gift med Maren Svendsdatter (1610 på Sand – 1697 på Hol), drev gårdene Hol og Sand i Tjeldsund. Han kom til Hol før 1652. De fikk en meget stor etterslekt, og mange i distriktet er etterkommere av dette ekteparet.
Cho Oyu

Nordmenn på toppen

Cho Oyu er et populært fjell i klatrekretser da det, relativt sett, er ett av de enkleste fjellene over 8000 meter å bestige. Eirik Tryti var første nordmann på toppen (4. mai 1993, uten oksygen og bærere/sherpaer). I 2003 ble Cecilie Skog første norske kvinne på toppen. I 2004 ble Tormod Granheim første nordmann som kjørte ski ned fjellet. Han klatret alene uten oksygen fra Advanced Base Camp til topps på 13 timer før skituren. 
41 nordmenn har i alt nådd toppen, 13 av disse benyttet ikke oksygen. Det er fire kvinner som har klatret fjellet: Cecilie Skog, Brit Volden, Therese Sjursen og Siv Harstad
Kornsilo

En kornsilo er en silobygning for oppbevaring av korn. Den består av høye, stående celler med rundt eller firkantet tverrsnitt. Kornet oppbevares og transporteres løst.
Cellene fylles fra toppen, og for å transportere kornet opp benyttes koppelevatorer, som skufler med seg kornet nederst og tipper det ut øverst. Kornsiloen er en amerikansk oppfinnelse fra midten av 1800-tallet, og det var elevatoren som gjorde lagring i silo til et gjennomførbart alternativ til lagring i sekker på kornloft. På grunn av elevatorens sentrale rolle ble selve siloen hetende grain elevator, en benevnelse som fortsatt brukes i USA.
Horisontalt foregår transporten ved hjelp av transportbånd eller transportkjeder. Ofte brukes også suge- eller trykkluft. Kornet kan lett flyttes fra celle til celle, luftes over aspiratør eller lignende. Siloen har ofte rensemaskiner og tørkeanlegg.
Frøya Fotballklubb

Tabellen 2011

Kilde: speaker.no
Sirkeldans

Sirkeldans er et musikkalbum med Karoline Krüger, utgitt i 1999.
Grønlands Nationalmuseum og Arkiv

Arkivet

Det grønlandske Landsarkivet ble slått sammen med Landsmuseet i 1991. Arkivet samler og tilgjengeliggjør både private og offentlige dokumenter. Dokumentene mottar de fra offentlige myndigheter, skoler, kommuneråd m.m. Dermed kan publikum finne historisk informasjon, drive slektsgransking, m.m.
Svært mange av Sydgrønlands gamle arkiver gikk tapt i 1959, da båten «Hans Hedtoft» gikk ned. Likevel er mengden dokumenter anseelig; pr 1. januar 2006 bestod arkivet av 2.311 hyllemeter med arkiver. De eldste er fra 1733.
Norgesmesterskapet i alpint 1989

Norgesmesterskapet i alpint 1989 var det norske mesterskapet i alpin skiidrett. Mesterskapet ble arrangert på Stranda fra 18. til 22. mars.
17 Again

17 Again («Sytten igjen») er en amerikansk komediefilm fra 2009, regissert av Burr Steers, som hadde premiere 17. april 2009 i USA, og i Norge den 19. juni samme år. I USA ble den utgitt på DVD og Blu-ray 11. august samme år. Filmen handler om en middelaldrende mann som ved magiske omstendigheter blir 17 år igjen og kan gjenleve ungdomsårene.

Handling

Rett før sin store basketballkamp i 1989 får den 17 år gamle Mike O'Donnell høre av kjæresten Scarlet at hun er gravid. Han gjør det ‘riktige’: slutter på skolen og forlater en mulig karriere i basketball for å fri til henne.
To tiår senere har livet hans stagnert. Scarlet har skilt seg fra ham og tvunget ham til å flytte inn med hans rike, men sære bestekompis Ned Gold. Han mister jobben og ungene hans, Maggie og Alex, vil ikke ha noe med ham å gjøre. På et minnebesøk på sin gamle skole gjøre et møte med en mystisk vaktmester at han plutselig blir omformet til sitt 17-årige jeg.
Gitt en sjanse til å leve livet på nytt blir han skrevet inn på skolen som «Mike Gold» og utgir seg å være Ned Golds sønn. Han opplever at hans egentlige misjon er å hjelpe barna sine. Med Mikes hjelp kommer Alex inn på skolelaget i basketball og får den jenta han liker, og Mike støtter Maggie når hennes bøllete kjæreste dumper henne. Gjennom sine barn får Mike tilbringe tid med Scarlet som blir merkelig tiltrukket av ham ettersom han minner henne så mye om hennes ektemann fra skoletiden. I mellomtiden gjør Ned kur til Jane Masterson, rektor ved skolen, og de oppdager at de har samme interesse for Ringenes herre.
I løpet av mesterskapet gjør Mike en bevegelse som Scarlet gjenkjenner, og når hun forstår hvem «Mike» egentlig er flykter hun for å forhindre at Mike igjen forlater baksetballkampen. Mike følger etter da vaktmesteren igjen forvandler ham tilbake til sitt gamle jeg. Mike lover Scarlet at han vil bli en bedre ektemann og far. Gjenforent med sin familie blir Mike skolens nye trener i basketball.

Mottagelse

Filmen ble ikke godt mottatt av filmkritikerne. Varianter av den samme historien har blitt filmatisert før. De fleste mente at filmen var middelmådig. Michael Phillips i avisen Chicago Tribune sa at kvinner ble «framstilt som drittunger, tisper, idioter eller somm alle tre». Kommersielt var filmen uansett en suksess, den kostet 20 millioner å gjøre og spilte inn 135 millioner dollar verden over.
Deutsche Polarzeitung

Deutsche Polarzeitung, fra 1944 bare Polarzeitung, var en avis utgitt av den tyske okkupasjonsmakten i Norge fra 1941 til 1945. Avisens målgruppe var de tyske soldatene i Nord-Norge og etter hvert også på andre deler av Nordkalotten.
Tyskerne hadde stanset den norske avisen Nordlys i Tromsø alt i august 1940. I februar 1941 rekvirerte okkupasjonsmakten avisens bygning og utstyr i Grønnegata 110 for å starte Deutsche Polarzeitung. Etter noen måneder ble det etablert et leieforhold, der tyskerne betalte 500 kroner måneden for bruk av hus og materiale.
Da avisen ble startet var den rettet til soldatene i Norge, senere til «Soldaten im Hochen Norden». 
I Oslo ga tyskerne ut Deutsche Zeitung in Norwegen, og Deutsche Polarzeitung i Tromsø fungerte som en nordnorsk utgave av denne.
Stongfjord kraftverk

Historie

I 1897 ble det første kraftverket bygd for å forsyne en koks og jodfabrikk. Det var fire aggregat, 110 Volt likestrøm og 320 kW.
I 1907 ble det bygd en ny kraftstasjon for aluminiumsproduksjon, 3000 hk likestrøm. Aluminiumsverket ble avviklet i 1945.
Ytre Fjordane Kraftlag (nå SFE) overtok kraftverket, og har renovert hele anlegget. Den gamle turbinen fra 1907 står utenfor som et kulturminne.
Forgasserising

Forgasservarme

Det fins flere mekanismer som blir brukt for oppvarming av lufta for å hindre forgasserising på forskjellige bensinmotorer.
På småfly med stempelmotor med forgasser er det et eget håndtak for "forgasservarme" ved siden av gasshåndtaket. Når dette håndtaket trekkes ut, taes lufta til forgasseren ikke fra luftfilteret, men fra en kappe omkring eksosrøret der lufta blir varmet opp. På grunn av forgasservarmen kan temperaturen i lufta bli 30 -40 grader varmere. Da utvider lufta seg så mye at det kommer mindre luft inn i motoren. Derfor reduseres turtallet på motoren med 100 til 200 omdreininger pr.minutt når forgasservarmen settes på. Ved en uforventet reduksjon av motorkraften bør håndtaket trekkes ut. Det vil ofte ta litt tid før isen smelter og motoren igjen går normalt. Mange småflygere som har måttet nødlande på grunn av forgasserising har trukket ut håndtaket, men siden det ikke ga en rask forbedring har de skjøvet det inn igjen og forsøkt andre tiltak for å få motoren til å gå normalt igjen.

Direkteinnsprøyting

Forgasserising forekommer ikke på motorer med direkte bensininnsprøyting, siden motoren ikke har en forgasser. Direkte bensininnsprøyting har gradvis blitt mer vanlig på biler fra 60-tallet til i dag. Siden omkring 1995 er direkte bensininnsprøyting også blitt mye mer vanlig på småfly.
Cataclysm

Handling

Claire Hanson har merkelige og bisarre drømmer. Hennes mann, James Hanson, som er ateist og en Nobelpris-vinner i litteratur tar henne med til en klinikk i Las Vegas slik at hun kan koble av. Der gjennomgår hun en hypnotisk seanse der hun i en visjoner ser en gruppe nazister som holder en fest i et mørkt rom. Hypnotisøren går med på å hjelpe henne med å tolke visjonen, men ender opp med å bli drept på mystisk vis. På åstedet ser etterforskerne en beskjed på veggen der det står Molock, som viser seg å være navnet på en demon. Etterhvert blandes flere personer inn i mysteriet, blant annet en gammel nazijeger som mener å ha funnet den rette identiteten til Antikrist og hvor han befinner seg i dag. Det viser seg at Claires mareritt og visjoner samsvarer med hans granskninger og at de er et omen om at noe fryktelig skal skje på jorden. Da nazijegeren blir drept kobles også politietterforskeren Sterne inn i jakten på den onde og det hele ender med at antikrist fanges og blir tilintetgjort på et sykehus.

Om filmen

Filmen deler noe av tematikken med skrekkfilmen Omen.
Den har fått blandet kritikk på filmsiden BeardyFreak, som blant annet skriver: «Low on real thrills this low budget movie may be (though it does have it's moments, especially during the finale) but "Cataclysm" does have a very well crafted idea that provides some genuine tension and mystery, and the movie provides an effectively morbid atmosphere throughout it's running time».
Deler av filmen ble i 1985 benyttet i skrekkfilm-antologien Night Train to Terror.
Cataclysm ble ikke vist på norsk kino, men ble utgitt på video av Seco Video rundt 1982.
Bokseklubben Pugilist

Bokseklubben Pugilist (stiftet 25. mars 1929) er en bokseklubb fra Oslo. Klubben ble stiftet da en gruppe boksere, deriblant europamester Edgar Norman, brøt ut av IF Ørnulf og dannet sin egen klubb. Bokserne i Ørnulf var misfornøyde med at inntektene de skaffet ble brukt til å dekke underskudd andre steder i klubben. Etter at et stevne i februar 1929 gikk med stort underskudd meldte 28 aktive boksere og tre styremedlemmer seg ut av Ørnulf og stiftet Pugilist. Den nye klubbens første formann ble Jarl Bruu.
Fra 1946 trente klubben på Oslo handelsgymnasium.
Seks ganger har klubbens utøvere vunnet kongepokalen.
Kronisk myelogen leukemi

Symptomer

Symptomene kan variere, og sykdommen oppdages ofte tilfeldig i forbindelse med analyse av blodprøver, som viser et forhøyet nivå av hvite blodlegemer. Vanlige symptomer kan være feber og slapphet, manglende matlyst, svekket immunforsvar, anemi, blåflekker og hudblødninger.

Sykdomsforløp

Uten tilfredsstillende behandling forløper sykdommen i tre faser. Den første fasen, hvor sykdommen som oftest diagnostiseres, er den kroniske fasen. Med dagens behandling kan sykdommen holdes i sjakk i mange år i denne fasen. I den akselererte fasen øker symptomene, og denne fasen kan vare i inntil ett år. I den siste blastfasen, er sykdommen akutt og gjennomsnittlig overlevelse er på 3 – 6 måneder.
Karlshamn kommune

Administrativ historikk

I 1863, da de svenske kommunalforordningene trådte i kraft, bestod området av Karlshamn by og fem sogn. I 1881 ble ytterligere en landskommun lagt til, Ringamåla, gjennom utbryting fra Asarum. Ved kommunereformen av 1952 ble storkommunene Hällaryd (av Hällaryds og Åryds kommuner), Asarum (gjennom gjenforening av Asarum og Ringamåla), og Mörrum (av kommunene Elleholm og Mörrum) etablert. I 1967 ble Karlshamn by, Asarum, Hällaryd og Mörrum slått sammen.
Paradiskullen

Historie

Den første hoppbakken i Paradiskullen ble bygd før 1910. I 1913 ble det bygd en bakke der det kunne hoppes 22 meter, og det svenske mesterskapet ble arrangert i Örnsköldsvik i 1927. Hoppanlegget ble ombygd i 1961, og har senere gjennomgått større ombygginger i 1991/92 og 2005. Verdenscuprennene i spesielt hopp ble arrangert mellom 1985 og 1994, mens ett verdenscuprenn i kombinert ble arrangert i 1990.
Da den nye Botniabanan skulle bygges, ble det klart at jernbanen ville berøre hoppanlegget. Som en følge av dette ble normalbakken flyttet ca. 40 meter, mens de mindre bakkene (med unntak av K62-bakken, som ikke ble bygd opp igjen) ble revet og bygd opp på nytt litt lenger opp i åsen. Normalbakken ble nyåpnet i 2005. Botniabanan ble åpnet i 2010 og går nå på bru over sletta i denne bakken.
Ropicoopsis

Utbredelse

Slekten er utbredt i Vanuatu og Tonga.
Stenoderini

Utseende

Middelsstore, slanke, gul- eller brunaktige trebukker.

Utbredelse

Gruppen er utbredt i Australia, New Zealand, Ny-Guinea og Sør-Amerika (Chile, Argentina).
Flomskogsmark

Flomskogsmark er skog som vokser langs elver og innsjøer, og som blir påvirket av oversvømmelser og høy grunnvannsstand.
Soyaniquilpan de Juárez

Soyaniquilpan de Juárez er en kommune i sone V av delstaten México i Mexico.